ตามนิยามที่ให้โดยองค์กรที่มีหน้าที่ดูแลสุขภาพของคนอเมริกัน (Institute of Medicine, National Academy of Sciences) คำว่า DRI (Dietary reference intakes) คืออะไร
ตามนิยามที่ให้โดยองค์กรที่มีหน้าที่ดูแลสุขภาพของคนอเมริกัน (Institute of Medicine, National Academy of Sciences) ดีอาร์ไอ: DRI (Dietary reference intakes) คือ ระบบทางโภชนาการ เป็นคำที่ใช้ทั่วไปที่หมายถึง ค่ามาตรฐานทางโภชนาการที่บุคคลทั่วไปควรได้รับในแต่ละวัน ซึ่งค่านี้จะแปรตาม เพศ อายุ โดย DRI จะประกอบด้วยค่ามาตรฐานต่างๆ ดังนี้ คือ

- อาร์ดีเอ: RDA (Recommended dietary allowance) หมายถึง ค่าเฉลี่ยของโภชนาการของคนปกติทั่วไปที่ควรได้รับในแต่ละวัน ซึ่งค่า RDA นี้ ครอบคลุม ความต้องการโภชนาการประมาณ97-98% ของคนปกติ
- เอไอ: AI (Adequate intake) คือ ค่าโภชนาการที่คนปกติควรได้รับ โดยใช้แทน RDA ในกรณีที่ยังไม่มีการศึกษาที่ชัดเจนในค่า RDA ของสารอาหารนั้นๆ
- ยูแอล: UL (Tolerable Upper Intake Level): คือ ค่า/ปริมาณสารอาหารสูงสุดที่สามารถบริโภคได้ในแต่ละวันโดยไม่เกิดอันตรายต่อร่างกาย
- อีเออาร์: EAR (Estimated average requirements) คือ ค่าประมาณการความต้องการสารอาหารที่ครอบคลุมได้ประมาณ 50% ของคนปกติทั่วไปในคนกลุ่มอายุเดียวกัน
- เอเอ็มดีอาร์: AMDR (Acceptable macronutrient distribution ranges) หมายถึง ค่าเปอร์เซ็นต์ในช่วงต่ำสุดและสูงสุด(Range)ของพลังงานที่ควรได้รับจากสารอาหารแต่ละชนิด เช่น ไขมัน คาร์โบไฮเดรต
โภชนวิทยา